Here is a page extracted from Wikipedia that may contain CSS, HTML, and a lot of unformatted text.

Title: عبد الرحمن الشرقاوى
Content: عبد الرحمن الشرقاوى  (1921 - 1987) شاعر و اديب و صحفى ومؤلف مسرحى ومفكر اسلامى مصرى .

نشأته 
اتولد عبد الرحمن الشرقاوى فى 10 نوفمبر 1921م بقريه الدلاتون محافظه المنوفية شمال القاهرة، ابتدى عبد الرحمن تعليمه فى كتاب القريه وبعدين أنتقل الى المدارس الحكوميه لحد تخرج من كليه الحقوق جامعه فؤاد الأول سنة 1943م

بدأ حياته العمليه بالمحاماه ولكنه هجرها لأنه أراد أن يصبح كاتبا فعمل فى الصحافه فى مجله الطليعه فى البدايه وبعدين مجله الفجر وعمل بعد ثوره 23 يوليه فى صحيفه الشعب وبعدين صحيفه الجمهورية، وبعدين شغل منصب رئيس تحرير روزاليوسف عمل بعدها فى جريده الأهرام، كما تولى عدد من المناصب التانيه منها سكرتير منظمه التضامن الآسيوى الأفريقى و أمانه المجلس الأعلى للفنون والآداب.

أعماله 
رواياته: الأرض سنه 1954، وقلوب خاليه سنه 1956م، وبعدين الشوارع الخلفيه سنه 1958م، و أخيرا الفلاح سنه 1967م

تأثر عبد الرحمن الشرقاوى بالحياه الريفيه و كانت القريه المصريه هبه مصدر الهامه، وانعكس ذلك على أول رواياته الأرض اللى تعتبر أول تجسيد واقعى فى الابداع الأدبى العربى الحديث، و دى الروايه تحولت الى فيلم سينمائى شهير بنفس الاسم من أخراج يوسف شاهين سنة 1970م.

من أشهر أعماله مسرحيه الحسين ثائراً، ومسرحيه الحسين شهيدا ومأساه جميله عن الجزائريه جميله بوحيرد ومسرحيه الفتى مهران، والنسر الأحمر، و أحمد عرابى، أما فى مجال التراجم الاسلاميه فقد كتب محمد رسول الحريه وعلى امام المتقين، والفاروق عمر. كما شارك فى سيناريو فيلم الرساله بالاشتراك مع توفيق الحكيم
وعبد الحميد جوده السحار

حصل عبد الرحمن الشرقاوى على جايزه الدوله التقديريه فى الآداب سنة 1974 واللى منحها ليه الرئيس السادات، كما منحه معاها وسام الآداب والفنون من الطبقه الأولي.

وفاته 
توفى الشاعر والأديب والصحافى والمفكر الاسلامى عبد الرحمن الشرقاوى فى 24 فبراير سنة 1987م.

وصلات خارجيه 
 ملخص كتاب "أئمه الفقه التسعة" لعبد الرحمن الشرقاوي

مصادر 

 عبد الرحمن الشرقاوى شاعرا وقصصيا ومسرحيا ومفكرا، فى كتاب مبدعون وجوايز: يوسف الشارونى

مواليد 1921
وفيات 1987
كتاب مصريين
صحفيين مصريين
شعرا مصريين
مسرحيين مصريين
مصريين اخدوا جايزه الدوله التقديريه
منايفه
ناس من شبين الكوم
متعلمين فى جامعة القاهره